text: Sjómanstrúboðarin hevur vitjað umborð og fingið eitt prát við skiparan, Regin Henriksen um skipið
text: #000001
text: Í juni fór nýggi verksmiðjutrolarin, Tuugaliik, hjá grønlendska reiðarínum, Qaleralik A/S í Nuuk, í vinnu. Trolarin hevur gjørt tveir túrar og landaði 1000 tons av svartkalva í vikuni í Nuuk. Sjómanstrúboðarin hevur vitjað umborð og fingið eitt prát við skiparan, Regin Henriksen um skipið. Regin og Pauli Justinussen skiftast sum skiparar.
text: #000002
text: - Hetta er triði grønlendski trolarin, sum er bygdur eftir somu tekning, og sum eru 18 metrar breiðir og bygdir í Spaniu. Hinir eru Avatak og Nataarnaq. Tann fjórði eftir somu tekning, verður Akamalik, sum er í gerð og verður eftir ætlan liðugur í 2024, sigur hann.
text: #000004
text: - Vit kunnu fiska og hagreiða svartkalva, tosk og rækjur. Rækjuverksmiðjan stendur í stýriborð, og so standa svartkalva- og toskaverksmiðjurnar miðskips og í bagborð. Onkrir pavnar og frystiútgerð verða nýttir til fleiri fiskasløg, sigur ReginHenriksen.
text: #000005
text: - Tuugaalik er væl útgjørdur, og lastin er í tveimum hæddum og tekur umleið 1300 tons av frystum og pakkaðum fiski á plattum. Trolarin hevur riggað sera væl, hóast onkrar smávegis broytingar og “stillingar” eru gjørdar, síðan hann fór í vinnu. Vit eru vanliga 22-23 mans við, sigur Regin Henriksen.
text: #000006
text: Føroyska sjómansmissiónin ynskir reiðarínum til lukku og Guds signing við Tuugaalik!
text: #000007
text: Stór pelagisk fyritøka møguliga til Føroya
text: #000010
text: Skiftislesandi úr Suðurafrika hevur kannað alilaks
text: #000011
text: Ætlanir um uppsjóvarvirki í Vági
text: #000012
text: Boðaðu frá eldi umborð á Tasiilaq
text: #000014